Wikiloc - 248. Senderisme en tren: de Bordils a Flaçà seguint part de la ruta dels Arbres Monumentals de Bordils i de la Ruta del Ter
Senderisme en tren
Senderisme en tren on Wikiloc
248. Senderisme en tren: de Bordils a Flaçà seguint part de la ruta dels Arbres Monumentals de Bordils i de la Ruta del Ter on Wikiloc

248. Senderisme en tren: de Bordils a Flaçà seguint part de la ruta dels Arbres Monumentals de Bordils i de la Ruta del Ter
LA TRAVESSA Versió escurçada de la travessa de la Ruta del Ter que va pel marge dret del riu entre Sobrànigues i Celrà. Sortirem des de l'estació de Bordils-Juià ens afegirem a aquesta caminada a La Palanca, des d'on continuarem fins a l'estació Flaçà seguint un tram de la Ruta dels Arbres Monumentals de Bordils. Tot i la seva curta distància, l'excursió té prou al·licients, i al contrari de la resta de caminades per la zona, ho farem tot caminant per trams de camí de terra un pèl més llarg de ruta. Un d'aquests trams de terra interessants és el que segueix la séquia de Vinyals des de Bordils fins a la Resclosa. De camí també visitarem els nuclis històrics de Sant Cebrià de Flacà i de Sant Joan de Mollet, així com l'ermita del s. XVI de Sant Fermí. En el tram entre Bordils i La Palanca sobre la riera de Sant Martí Vell visitarem diversos exemplars interessants d'arbres que formen part de la Ruta dels Arbres Monumentals de Bordils. Les altres rutes que hem fet per la zona són: - Ruta ST246 Ruta del Ter completa (variant Celrà-Flaçà) - Ruta ST247 Celrà a Bordils seguint la Ruta del Ter - Ruta ST249 Arbres Monumentals de Bordils ELS SENDERS Des de la Palanca seguirem les marques pròpies de la Ruta del Ter. No espereu un gran desplegament de senyals. No hi son a totes les cruïlles i tampoc es veuen gaire com a marca de seguiment. Tampoc abunden els pals indicadors verticals, però ens en trobarem uns quants a les principals cruïlles. Ens separarem del traçat original en un curt tram a Sant Joan de Mollet a fi de visitar el petit nucli elevat on s'aixeca l'enorme església parroquial de Sant Joan (s. XIX). ELS TRENS Ambdues estacions formen part del a línia R11 de Rodalies de Catalunya. . -Estació de sortida: Bordils. Sense edifici de viatgers, l'estació només consta d'un parell de marquesines. A tocar sí que hi ha bars i fins i tot un supermercat. -Estació d'arribada: Flaçà. L'edifici consta de taquilla, lavabos i un bar amb una petita terrassa a l'exterior. Podeu consultar els HORARIS DE RODALIES DE CATALUNYA.